CELEX: 32016D0050
Language: ro
Date: 2016-01-18 00:00:00
Title: Decizia (PESC) 2016/50 a Consiliului din 18 ianuarie 2016 de modificare a Deciziei 2014/219/PESC privind misiunea PSAC a Uniunii Europene în Mali (EUCAP Sahel Mali)

19.1.2016   
            
            
               RO
            
            
               Jurnalul Oficial al Uniunii Europene
            
            
               L 12/48
            
         DECIZIA (PESC) 2016/50 A CONSILIULUI
   din 18 ianuarie 2016
   de modificare a Deciziei 2014/219/PESC privind misiunea PSAC a Uniunii Europene în Mali (EUCAP Sahel Mali)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 42 alineatul (4) și articolul 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:
   
               (1)
            
            
               La 15 aprilie 2014, Consiliul a adoptat Decizia 2014/219/PESC (1) privind misiunea PSAC a Uniunii Europene în Mali (EUCAP Sahel Mali), care este valabilă timp de 24 luni de la lansarea EUCAP Sahel Mali.
            
         
               (2)
            
            
               La 19 ianuarie 2015, Consiliul a adoptat Decizia (PESC) 2015/76 (2) de modificare a Deciziei 2014/219/PESC, care a lansat EUCAP Sahel Mali la 15 ianuarie 2015 și a prevăzut o valoare de referință financiară pentru perioada de până la 14 ianuarie 2016.
            
         
               (3)
            
            
               Decizia 2014/219/PESC ar trebui să fie modificată pentru a prevedea o valoare de referință financiară pentru perioada cuprinsă între 15 ianuarie 2016 și 14 ianuarie 2017,
            
         ADOPTĂ PREZENTA DECIZIE:
   Articolul 1
   Decizia 2014/219/PESC se modifică după cum urmează:
   
               1.
            
            
               La articolul 14 alineatul (1) se adaugă următorul paragraf:
               „Valoarea de referință financiară destinată acoperirii cheltuielilor aferente EUCAP Sahel Mali în perioada 15 ianuarie 2016-14 ianuarie 2017 este de 14 850 000 EUR.”
            
         
               2.
            
            
               La articolul 14, alineatul (2) se înlocuiește cu următorul text:
               „(2)   Toate cheltuielile sunt gestionate în conformitate cu procedurile și normele aplicabile bugetului general al Uniunii. Participarea persoanelor fizice și juridice în atribuirea unor contracte de achiziții de către EUCAP Sahel Mali este deschisă fără restricții. În plus, bunurilor achiziționate de către EUCAP Sahel Mali nu li se aplică nicio regulă de origine. Sub rezerva aprobării din partea Comisiei, EUCAP Sahel Mali poate încheia acorduri de natură tehnică privind furnizarea de echipamente, servicii și spații pentru EUCAP Sahel Mali, cu state membre, cu statul-gazdă, cu state terțe participante și cu alți actori internaționali.”
            
         Articolul 2
   Prezenta decizie intră în vigoare la data adoptării.
   Se aplică de la 15 ianuarie 2016.
   
      Adoptată la Bruxelles, 18 ianuarie 2016.
      
         
            Pentru Consiliu
         
         
            Președintele
         
         F. MOGHERINI
      
   
   
      (1)  Decizia 2014/219/PESC a Consiliului din 15 aprilie 2014 privind misiunea PSAC a Uniunii Europene în Mali (EUCAP Sahel Mali) (JO L 113, 16.4.2014, p. 21).
   
      (2)  Decizia (PESC) 2015/76 a Consiliului din 19 ianuarie 2015 privind lansarea misiunii PSAC a Uniunii Europene în Mali (EUCAP Sahel Mali) și de modificare a Deciziei 2014/219/PESC (JO L 13, 20.1.2015, p. 5).